
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: /2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. december 13.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: rendeletmódosítási javaslat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2013. december 18-án tartandó munkaterv szerinti ülésére

. napirendhez

Tárgy: Ebrendészeti hozzájárulásról szóló rendelet módosítása
Tisztelt Képviselő-testület!

A Képviselő-testület ez évtől vezette be az ebrendészeti hozzájárulást, melynek beszedése során kiütköztek az ezzel kapcsolatos rendeletünk „gyermekbetegségei”. Ezeket máris szeretnénk orvosolni, hogy 2014-től egyértelműbb szabályozás léphessen hatályba.

A leglényegesebb változás, hogy kivennénk az eb helybeni tartásának kezdő és befejező évére eredetileg betervezett 50 %-os díjkedvezményt, aminek nyilvántartása és kezelése jóval több energiát emészt fel, mint amennyi előnyhöz juttatja az ebtartókat.
Egyebekben a javasolt változtatásokat a jelenleg hatályos rendeletben korrektúrával tüntettük fel, így azok pontosan nyomon követhetők. 

Mindezek alapján kérem a rendeletmódosítás szíves elfogadását.
Sülysáp, 2013. december 13.

Horinka László s.k.


polgármester

Sülysáp Nagyközség Önkormányzata Képviselő-testületének

24/2012. (XI. 30.) önkormányzati rendelete 

az ebrendészeti hozzájárulásról

Sülysáp Nagyközség Önkormányzatának Képviselő-testülete az Alaptörvény 32. cikk (1)-(2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint az állatok védelméről és kíméletéről szóló 1998. évi XXVIII. törvény 42/C. §-ával, 48/A. § (3) és 49. § (5) bekezdésével kapott feladatkörében, illetve felhatalmazással a következőket rendeli el:

E rendelet hatálya arra – az állatok védelméről és kíméletéről szóló 1998. évi XXVIII. törvény (továbbiakban: Ávt.) 42/C. § (2) bekezdése szerinti – ebtulajdonosra terjed ki, aki Sülysáp Város közigazgatási területén ebet tart.

(1) A Sülysápon tartott eb tulajdonosa – az e rendeletben foglaltak szerint – ebrendészeti hozzájárulás fizetésére köteles. 
(2) Az ebrendészeti hozzájárulás éves mértéke
a) veszélyes eb vonatkozásában: ebenként 20.000 Ft,
b) az a) pontban foglalttól eltérő esetben: 
ba) egy eb tartása esetén 2.000 Ft, 
bb) minden további eb esetén ebenként 3.000 Ft.
(3) Az ebrendészeti hozzájárulást először abban az évben kell megfizetni, amikor az eb betölti a 4 hónapos kort, illetőleg sülysápi tartási helyre kerül, utoljára pedig abban az évben kell megfizetni, amikor az eb elpusztul vagy véglegesen elkerül a településről.
(4) Az ebrendészeti hozzájárulás teljes összegét az első évben a kivetési határozatban megállapított határidőig, majd pedig – külön értesítés nélkül – évente június hó 30. napjáig kell megfizetni Sülysáp Város Önkormányzata költségvetési számlájára.

(5) Mentesülnek az ebrendészeti hozzájárulás megfizetése alól 

a) az Ávt. 42/C. § (4) bekezdésében felsorolt ebek tulajdonosai,

b) az első eb erejéig azon Sülysápon egyedül élő ebtulajdonosok, akik 70. életévüket a tárgyévet megelőzően betöltötték és jövedelmük kizárólag öregségi nyugellátásból vagy egyéb szociális ellátásból származik.

(6) A mentességre való jogosultságot legkésőbb az (1) bekezdésben foglalt határidőig – a megfelelő igazolással alátámasztva – be kell jelenteni a Polgármesteri Hivatalnál. 

(7) A mentesség alá eső eben túl tartott további eb után tulajdonosa a 2. § (2) bb) alpontja szerinti hozzájárulási összeget köteles megfizetni.

(8) Az ebtartásban bekövetkezett változást az eb tulajdonosa 15 napon belül köteles bejelenteni a Polgármesteri Hivatalban.

(9) Az ebrendészeti hozzájárulás adók módjára behajtható köztartozásnak minősül.
(10) Az ebrendészeti hozzájárulás megállapításáról ésa mentességről - átruházott hatáskörben – a jegyző dönt. 

(11) Az ebrendészeti hozzájárulás megfizetését a jegyző az ebösszeírás adatai alapján ellenőrzi.
(12) Az ebrendészeti hozzájárulással kapcsolatos eljárás során a közigazgatási hatósági eljárás és szolgáltatás általános szabályairól szóló törvény előírásait kell megfelelően alkalmazni.
Ez a rendelet 2013. január 1-jén lép hatályba.

Sülysáp, 2012. november 15.


Horinka László
Tóth Krisztina


polgármester
jegyző

